b'\n_START_ARTICLE_\n\xc5\xa0amisen\n_START_PARAGRAPH_\n\xc5\xa0amisen (jap.: \xe4\xb8\x89\xe5\x91\xb3\xe7\xb7\x9a, Trys skonio stygos), dar vadinamas sangen (jap.: Trys stygos) yra styginis instrumentas su trejomis stygomis. Juo grojama su brauktuku, vadinamu bachi._NEWLINE_Kai kurie Edo periodo \xc5\xa1altiniai nurodo instrumento pavadinim\xc4\x85 buvus \xe2\x80\x9esamisen\xe2\x80\x9c. Dabartin\xc4\x97je kult\xc5\xabroje yra paplitusi dar viena instrumento pavadinimo versija \xe2\x80\x9ejamisen\xe2\x80\x9c (d\xc5\xbeamisen), pvz.: Tsugaru-jamisen\xc2\xa0\xe2\x80\x93 \xc5\xa1amisen atlikimo stilius).\n_START_SECTION_\nKonstrukcija\n_START_PARAGRAPH_\n\xc5\xa0amisen yra pana\xc5\xa1aus ilgio kaip ir gitara, ta\xc4\x8diau jo kaklelis yra daug plonesnis, be to jis neturi dalmen\xc5\xb3. \xc5\xa0amisen korpusas (d\xc5\x8d) yra pana\xc5\xa1us \xc4\xaf bugn\xc4\x85 ir aptrauktas oda, kad pary\xc5\xa1kint\xc5\xb3 gars\xc4\x85. \xc5\xa0is instrumentas savo ruo\xc5\xbetu primena band\xc5\xbe\xc4\x85. Oda, aptraukti korpusui paprastai b\xc5\xabna \xc5\xa1uns arba kat\xc4\x97s, ta\xc4\x8diau praeityje buvo naudojamas specialus popieriaus tipas. \xc5\xa0iais laikais yra i\xc5\xa1bandomos \xc4\xafvairios plastikin\xc4\x97s med\xc5\xbeiagos._NEWLINE_\xc5\xa0amisen kaklelis paprastai yra sudarytas i\xc5\xa1 trij\xc5\xb3 ar keturi\xc5\xb3 dali\xc5\xb3, kurios gali tarpusavyje jungtis. Kai kurie instrumentai gaminami taip, kad juos b\xc5\xabt\xc5\xb3 galima i\xc5\xa1ardyti ir sutaupyti vietos. Gaminti kai\xc5\xa1teliams, kad susukti stygoms, populiari med\xc5\xbeiaga buvo dramblio kaulas, ta\xc4\x8diau jam tapus retenybe, buvo pasirinkta kitoki\xc5\xb3 med\xc5\xbeiag\xc5\xb3, kaip \xc4\xafvair\xc5\xabs plastikai arba mediena._NEWLINE_Stygos da\xc5\xbeniausiai buvo gaminamos i\xc5\xa1 \xc5\xa1ilko, ta\xc4\x8diau pastaruoju metu j\xc5\xb3 gamybai pasirenkamas nailonas. \xc5\xbdemiausia styga pereina nedidel\xc4\xaf kaubur\xc4\xaf ramstuko gale, \xc5\xa1itaip sukeldama savoti\xc5\xa1k\xc4\x85 d\xc5\xabzgim\xc4\x85\xc2\xa0\xe2\x80\x93 sawari (pana\xc5\xa1iai kaip sitaro sukeliamas garsas\xc2\xa0\xe2\x80\x93 jivari).'